Fonte oral - Uiquipedia

# Fonte oral

### De Uiquipedia

Fonte oral ye la fonte documental que nun ta fixada nun escritu, pero que pue utilizase pa la reconstucción de la hestoria.

Casi tolos seres humanos de tol mundo fueron analfabetos en toles dómines históriques, llimitándose l'usu de la escritura a minoríes cultes, como'l cleru (y non tou). N'Europa y América, la invención de la Imprenta y la Reforma protestante (que insistía nel valor de la llectura de la Biblia pa la salvación) estimularon l' alfabetización dende'l sieglu XVI, anque nun foi xeneral fasta la escolarización obligatoria nel sieglu XX. Poro, al ser la comunicación oral la más utilizada, el so valor ye excepcional, sobremanera pa la reconstrucción de la historia social,historia de lesmentalidáes, etc.

Dende'l romanticismu del sieglu XIX, la investigación del folclore basábase na compilación de toa triba de fontes orales (por exemplu, p'Alemaña, los cuentos de los Hermanos Grimm). Incluso pa periodos en que la posibilidá de dexar testimonios escritos yera mayor, ye mui corriente disponer de fontes orales que, al tar más prósimes nel tiempu, puen reconstruyise con mayor fidelidá. Un xéneru historiográficu, la Historia oral faise fundamentalmente con fontes orales.

Les fontes orales pueen clasificarse en

- testimonios, a la vegada dividíos en
  - directos, nos que un testigu presencial cunta les sos vivencies o los fechos que presenció (que puen fixase mediante una entrevista grabada o trescrita, colo que se transforen nun testu equivalente a los llibros de memories o autobiografíes)
  - ya indirectos, nos que daquién cunta lo qu'otru-y cuntó.
- tradiciones orales (nos que l'orixen del fecho ye alloñáu, anque a vegaes puea reconstruyise'l momentu que orixina la tradición ya incluso la cadena de tresmisión d'ésta)
  - refranes (gnómica popular)
  - cantares (lírica popular)
  - cuentos
  - lliendes (narraciones de fechos memorables)
  - mitos (arreyaos a les relixones antigües, pero tamién a los mitos d'orixe de los pueblos)
  - histories familiares.

## [editar] Ver tamién

- Fonte documental
- Fonte escrita
- Fonte arqueolóxica
- Historiografía

Retrieved from "http://ast.wikipedia.org../../../f/o/n/Fonte_oral.html"

Categoría: Historiografía

##### Views

- Artículu
- Discusión
- Revisión actual

##### Buscar

##### Otres llingües

- Español